4 maniere om borskanker te help beveg - Goeie Huishouding
Oktober is borskankerbewustheidsmaand, ’n wêreldwye jaarlikse veldtog wat die belangrikheid van borskanker beklemtoon en bewustheid oor dié siekte help skep.
Ons het ’n lys van inspireremde skoonheidshandelsname saamgestel wat dié veldtog in ’n groot mate ondersteun. Deur een of meer van dié name te ondersteun kan jy ook die stryd teen borskanker help oorwin.
1. AVON JUSTINE
Op Sondag 23 Oktober kan jy saam met Avon Justine aan hul 11de jaarlikse staptog deelneem. Avon Justine het tot op hede meer as R20 miljoen ingesamel deur die verkope van “pienk strikkie”-produkte vir borskankeropvoeding, -bewusmaking en -toetse in Suid-Afrika.
Sluit jou op Sondag 23 Oktober by hulle aan by die Marks Park Sports Club, Juditweg, Emmarentia, Johannesburg.
Koste: R120 per volwassene; R80 per kind onder 12 jaar.
Besoek www.ithembawalkathon.co.za vir nog inligting.
Clinique gaan weer hierdie merkwaardige veldtog ondersteun deur R40 van die verkope van elke Dramatically Different Moisturizing Lotion in die maand van Oktober aan Look Good Feel Better te skenk – dié niewinsgedrewe organisasie sorg vir vroue met kanker.
Die produk kom met ’n pragtige pienk-strikkie-sleutelring en is landwyd vir R695 te koop.
Estée Lauder gaan sy nommereenserum, Advanced Night Repair, inspan om bewusmaking oor borskanker te skep deur R20 van die verkope van elke botteljie aan Look Good Feel Better te skenk. Dié spesiale oplaag kom met ’n elegante emaljeborsspeldjie in die vorm van ’n pienk strikkie, waarmee gebruikers vir ander kan wys dat hulle hierdie goeie saak ondersteun.
Dit is landwyd vir R1 055 te koop.
ghd het vir sy kultus-stileerprodukte ’n skelpienk baadjie aangetrek en kragte met die PinkDrive saamgesnoer om hul waardevolle borskankerwerk te ondersteun. Jy kan wys dat jy óók omgee deur een van hierdie beperkte-oplaag-produkte te koop, waarmee ghd dan namens jou geld aan die PinkDrive sal skenk.
Beperkte-oplaag-ghd-lughaardroër in “electric-pink”en stofsakkie: R1 799
Beperkte-oplaag-ghd-platinumstileerder in “electric pink” en rolsakkie: R3 299
Beperkte-oplaag-ghd-V-stileerder in “electric pink” en rolsakkie: R2 499
Lees ook: ghd en PinkDrive bring aan jou ware skoonheid
Ondersteun borskankerbewustheidsmaand deur enige van die produkte hier bo te koop en só bewusmaking te help bevorder.
As jy jou ma hierdie Borskankerbewustheidsmaand één ding vra, laat dit hierdie vraag wees ...